উখিয়া ছাত্রদল নেতার হাতের কব্জি কেটে নিলো আওয়ামী লীগের নেতারা!

সংবাদদাতা:
ছাত্রদল নেতার হাতের কব্জি বিচ্ছিন্ন করে দিয়েছে আওয়ামী লীগের নেতারা।

শুক্রবার (১৭ জানুয়ারী) দুপুরে উখিয়া হলদিয়াপালংয়ের ধুরুমখালী স্টেশনে এ ঘটনা ঘটে।

হলদিয়াপালং দক্ষিণ শাখার ছাত্রদলের সিনিয়র সদস্য সাইফুল ইসলাম জুমার নামাজ পড়তে যাওয়ার পথে পূর্ব শত্রুতার জের ধরে আওয়ামী লীগ নেতা মো. আলীর নেতৃত্বে সোলতান আহমেদ, মো. ইসহাক, আমির হোসেন, আকতার আহমেদ, আবদুল আজিজসহ ১০-১৫ জন হত্যার উদ্দেশ্যে এলোপাতাড়ি কুপিয়ে জখম করা হয়। এসময় তাদের কাছে দেশি-বিদেশি অস্ত্র, লোহার রড, কিরিচ দা ছিল।

আহত ছাত্রদল নেতা সাইফুল ইসলাম বলেন, জুমার নামাজ পড়তে যাওয়ার পথে পূর্ব শত্রুতার জের ধরে আমাকে হত্যা করার চেষ্টা করে এবং আমার হাতের কব্জি বিচ্ছিন্ন করে দেয়। আওয়ামী লীগের নেতা মো. আলীর নেতৃত্বে প্রথমে এলোপাতাড়ি কুপিয়ে জখম করে। তারপর আমি অজ্ঞান হয়ে যায়। এলাকাবাসী আমাকে উদ্বার করে সদর হাসপাতালে নিয়ে আসে। আমার উপর হামলাকারীদের দৃষ্টান্ত মূলক শাস্তি দাবি করছি।

জানা যায়, ভুক্তভোগীর পরিবার হামলার বিষয়ে উখিয়া থানায় অভিযোগ দায়ের করেছে।

এলাকাবাসীরা বলেন, পূর্ব শত্রুতার জের ধরে সাইফুল ইসলামকে হাতের কব্জি বিচ্ছিন্ন করে দিয়েছে। এটি একটি নেক্কারজনক ঘটনা। এমন ঘটনার তীব্র নিন্দা ও প্রতিবাদ জানায়।

অভিযুক্ত আমির হোসেনের সাথে মুঠোফোনে যোগাযোগ করা হলে অভিযোগ অস্বীকার করে তিনি বলেন, নিজের হাতের কব্জি নিজেই কেটেছে, আমাদের বিরুদ্ধে মামলা করার জন্য।

হামলাকারীদের আইনের আওতায় এনে দৃষ্টান্তমূলক শাস্তি দাবি করেছেন ভুক্তভোগী এবং এলাকাবাসী।